અનંતનાગ: ગઈ કાલે રાત્રે અમરનાથ યાત્રા પર થયેલા આતંકી હુમલા અંગે ગ્રાઉન્ડ રિપોર્ટ હવે મળી રહ્યા છે. પ્રારંભિક અહેવાલો અનુસાર શ્રીનગરથી જમ્મુ તરફ જઈ રહેલી અમરનાથ યાત્રીઓની બસ જેવી અનંતનાગમાં બટેંગુ પાસે પહોંચી કે બાઈક પર આવેલા બે આતંકીઓએ બસ પર આડેધડ ફાયરિંગ શરૂ કરી દીધું હતું. બસના ડ્રાઈવરે બહાદુરીપૂર્વક બસને આગળના ચોક સુધી ઝડપથી દોડાવી હતી અને આતંકીઓ અંધાધૂંધ ફાયરિંગ કરીને નાસી ગયા હતા. આ હુમલાની જવાબદારી આતંકી સંગઠન લશ્કર-એ-તોઈબાએ લીધી છે.